Hirsch blev 1858 direktør for det nye [[observatorium]] i Neuchâtel, hvor han 1860 oprettede et kontrolkontor for [[Kronometer|kronometre]], hvilket har haft sin store betydnng for udviklingen af urindustrien i Schweiz. I 1866 blev Hirsch tillige [[professor]] i astronomi ved Akademiet i Neuchâtel. Fra 1864 var Hirsch medlem af den europæiske [[gradmåling]] og fungerede 1886—1900 som sekretær ved den internationale jordmåling; fra 1861 var han sekretær ved og fra 1893 præsident for den schweiziske [[geodætisk]]e [[Kommission (politik)|kommission]]. Ved den internationale komité for [[Måleenhed|mål og vægt]] var han sekretær fra 1875 til sin død. I [[fagtidsskrift]]er har Hirsch publiceret talrige mindre, astronomiske og [[meteorologi]]ske afhandlinger. Sin formue [[testamente]]rede han til observatoriet i Neuchâtel til et rigere udstyr af instrumenter.
Historie Kartografi Naturvidenskab